Beechcraft
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
Beechcraft Corporation er en amerikansk flyfabrikk opprettet som Beech Aircraft Corporation i 1932 av Olive Ann Beech og Walter H. Beech. Den er mest kjent for produksjon av lette fly og forretningsfly. Beechcraft har vært eid av Textron Aviation siden 2014.
Historie Beech Aircraft solgte sitt første fly i 1933, Model 17, som sammen med Model 18 solgte bra i årene frem til andre verdenskrig. Under krigen produserte Beech Aircraft omkring 7400 fly for amerikanske og allierte militære styrker, de fleste treningsfly basert på Modell 18. Etter krigen introduserte de i 1947 det lette flyet Bonanza som fremdeles er i produksjon.I 1980 ble Beech Aircraft Corporation kjøpt opp av Raytheon Company, som i 1993 tok over rettighetene til produksjon av Hawker forretningsfly fra British Aerospace og opprettet Raytheon Corporate Jets. Fra 1994 var Beech Aircraft og Raytheon Corporate Jets fusjonert under navnet Raytheon Aircraft, men fra 2002 var merkenavnene Hawker og Beechcraft tatt i bruk igjen. I 2007 tok et konsortium dannet av Goldman Sachs Group og Onyx Corporation over Raytheon Aircraft som skiftet navn til Hawker Beechcraft Corporation. Hawker Beechcraft søkte i mai 2012 om konkursbeskyttelse etter store gjeldsproblemer. I 2014 ble Beechcraft tatt over av Textron. Flytyper Viktige og kjente flytyper med årstall for første flygning i parentes:  Model 17 (1932) – enmotors lett fly, Beech Aircrafts første serieproduserte flytype, det  Model 18 (1937) – tomotors passasjerfly  Bonanza (1945) – enmotors lett fly Mentor (1948) – enmotors militært treningsfly Queen Air (1958) – tomotors lett passasjer- og forretningsfly  King Air (1963) – tomotors turbopropdrevet lett passasjer- og forretningsfly  T-6 Texan II (1993) – militært treningsfly som er en lisensprodusert variant av det sveitsiske treningsflyet Pilatus PC-9 Les mer i Store norske leksikon Cessna Aircraft Company Piper Aircraft Eksterne lenker Beechcraft